Vazirlar Mahkamasining 2022-yil 14-fevraldagi 71-son qarori bilan tasdiqlangan Tadbirkorlik va shaharsozlik faoliyatini amalga oshirish uchun yer uchastkalarini mulk huquqi va ijara huquqi asosida elektron onlayn-auksion orqali realizatsiya qilish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2025-03-03)

Tadbirkorlik va shaharsozlik faoliyatini amalga oshirish uchun yer uchastkalarini mulk huquqi va ijara huquqi asosida elektron onlayn-auksion orqali realizatsiya qilish tartibini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2022-yil 14-fevraldagi 71-son qarori bilan tasdiqlangan Tadbirkorlik va shaharsozlik faoliyatini amalga oshirish uchun yer uchastkalarini mulk huquqi va ijara huquqi asosida elektron onlayn-auksion orqali realizatsiya qilish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Iqtisodiyot va moliya vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. 21-bandning “b” kichik bandidagi “tegishli tuman (shahar) uchun belgilangan yer uchastkasini ijaraga berishning minimal qiymati” soʻzlari “mazkur Nizomning 22-bandi” soʻzlari bilan almashtirilsin. 2. 22-band quyidagi tahrirda bayon etilsin: “22. Yer uchastkasiga ijara huquqini qoʻlga kiritish uchun oʻtkaziladigan elektron onlayn-auksion savdolaridagi boshlangʻich narx quyidagi formula asosida hisoblanadi: C = S x T x B x G x F x M + E, bunda: C — boshlangʻich narx; S — yer uchastkasining maydoni, kv m; T — hududning toifa koeffitsiyenti, 1-toifaga kiruvchi tuman va shaharlarda — 25, 2-toifaga — 20, 3-toifaga — 15, 4-toifaga — 10 va 5-toifaga — 5 koʻpaytiruvchi koeffitsiyent qoʻllaniladi; B — 1 kv metr yer uchun yuridik shaxslardan olinadigan yer soligʻi stavkasi, soʻm (Soliq kodeksiga muvofiq Qoraqalpogʻiston Respublikasi Joʻqorgʻi Kengesi, xalq deputatlari viloyatlar, Toshkent shahar Kengashlari hamda xalq deputatlari tumanlar va shaharlar Kengashlari qarori bilan belgilangan kamaytiruvchi va oshiruvchi koeffitsiyentlar hisobga olingan holda); G — Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining qarorlari bilan yer uchastkasi joylashgan hududda (daha, massiv, mahalla, kichik sanoat, yoshlar sanoat va tadbirkorlik zonalari) mavjud hamda kelgusida markazlashgan manbalar hisobidan barpo etilishi rejalashtirilgan muhandislik-kommunikatsiya tarmoqlariga ulanish nuqtalarini barpo etish qiymatiga muvofiqlashtiruvchi oshiruvchi koeffitsiyent; F — yer uchastkasidan ruxsat etilgan foydalanishning asosiy turidan kelib chiqqan holda, oshiruvchi va kamaytiruvchi koeffitsiyent; M — yer uchastkasining maydoni boʻyicha kamaytiruvchi koeffitsiyent; E — yer uchastkasini tanlash materiallarini tayyorlash ishlari va yer uchastkasiga boʻlgan huquqlarni davlat roʻyxatidan oʻtkazishga oid xarajatlar, soʻm. Bunda G va Gʻ koeffitsiyentlar boʻyicha tegishli qarorlar qabul qilinmagan yoki belgilanmagan boʻlsa, tegishli qaror qabul qilingunga yoki belgilanguniga qadar 1,0 koeffitsiyent qoʻllaniladi. 1 kv metr uchun yer soligʻi stavkasi Oʻzbekiston Respublikasi Soliq qoʻmitasining yer soligʻi hisobini yuritish boʻyicha axborot bazasidan toʻgʻridan-toʻgʻri integratsiya qilish orqali taqdim etilgan maʼlumotlar asosida avtomatik tarzda “Yerelektron” AATda shakllanadi”. 3. Nizomga 1a-ilova quyidagi tahrirda bayon etilsin: T/rYer uchastkasidan ruxsat etilgan foydalanish turining nomiYer uchastkasidan ruxsat etilgan foydalanish turining kodi*Qoʻllanilgan koeffitsiyent miqdori1.Koʻp kvartirali turar joy qurilishi2.31,42.Biznes boshqaruvi, savdo, umumiy ovqatlanish va xizmatlar koʻrsatish3.01,43.Xizmat koʻrsatish3.2.31,14.Mehmonxona xizmatini koʻrsatish3.41,25.Ishlab chiqarish faoliyati4.00,96.Farmatsevtika sanoati4.2.40,87.Oziq-ovqat sanoati4.2.70,88.Muhandislik-kommunikatsiya infratuzilmasi obyektlari4.4.30,79.Transport5.01,210.Ijtimoiy va jamoaviy foydalanish6.00,611.Tabiatni muhofaza qilish, sogʻlomlashtirish va rekreatsiya7.01,1 4. Quyidagi mazmundagi 1b-ilova bilan toʻldirilsin: T/rYer uchastkasining maydoniQoʻllanilgan koeffitsiyent miqdori1.Umumiy maydoni 1 000 kvadrat metrgacha boʻlgan yer uchastkasi12.Umumiy maydoni 1 000 kvadrat metrdan 10 000 kvadrat metrgacha boʻlgan yer uchastkasi0,93.Umumiy maydoni 10 000 kvadrat metrdan 50 000 kvadrat metrgacha boʻlgan yer uchastkasi0,84.Umumiy maydoni 50 000 kvadrat metrdan ortiq boʻlgan yer uchastkasi0,7”.